Tasik Kenyir

Tasik Kenyir nopo nga iso tasik winonsoi i poinladsong id Hulu Terengganu, Terengganu, Malaysia, poinladsong id Banjaran Pantai Timur. Winonsoi o tasik diti di toun 1985 do Empangan Kenyir id Bawang Kenyir, koluyungon id tudan do Bawang Terengganu. Popotounda do waig o tasik diti kumaa Stesen Janakuasa Sultan Mahmud di miinsomok. Iti nopo nga tasik winonsoi di bobos tagayo id gana Asia Kabaatan Kosilahon miampai ginayo 260,000 hektar. Flora om fauna Tasik Kenyir nopo nga ponokowalai kumaa mogikaakawo kawo sada bawang om mamaamasi eksotik tolias. Miampai linaab do 38,000 hektar, nokosiliu miampai semula jadi o tasik diti sabaagi syurga kumaa tongosada. Iso ponoriukan waawagu diti pinopoilo do lobi kuang 300 kawo sada bawang i poingion id tasik diti. Puun-puun nangapatai id posorili do tasik dii nopo nga kifungsi sabaagi kinooyonon pogontoluan di tosonong kopio montok tongosada dii. Alga di poinsuni id sawat do puun om raan di nongoromuk nopo nga kifungsi sabaagi taakanon do sada. Mantad do ponoriukan om pogintangan i pinoindalan do Jabatan Ponginsadaan, kawo sada miagal do Lampam Sungai di tagayo (barboides), Kelah (Malayan mahseer toi ko' Tor tambroides), Toman (snakehead), Tapah (wallagonia leerii) Kawan (Friendly Barb), Kalui (Giant Gouramy) om Kelisa (arowana otomou) nopo nga nabantalan id suang do waig om posorili do puun di nangapatai. Talun id posorili do Tasik Kenyir nopo nga ponokowalai montok piipiro kawo tayam di oruhai no topunso, miagal do godingon Asia om Rimau Malaya. Kotombuluyan Hali pia do iso no botung ponimungan do waig, nakalantoi kopio o kinoyonon diti montok eko-kotombuluyan, om kiwaa ogumu nogi longkod tombuluyon id kotogisan dau. Magapon nopo nga otutunan no kopio, miagal nogi do mimpanau trek talun, wasai om gua. Tumanud do mogiigion songkinoyonon, timpu bobos kosudong do rumikot montok magapon nopo nga wulan Magus, tu' lobi osiriba om tipong waig. Kinoyonon di otutunan kopio montok mamanau id talun nopo nga' Pengkalan Gawi, Bewah id boogian Terengganu id Taman Negara, poingompus do bawang Saok, Lasir, Tembat om Lawit. Minkayak, berkanu, mamain padau, maya jeram om menembak jeram nopo nga sipoot-sipoot waig id kinoyonon diti. Sukuon Noputan labus Tasik Kenyir main website Tourism Malaysia - Kenyir Lake Kenyir Information Site by the Central Terengganu Development Board (Malay-language only) Kenyir Eco Site (English-language only)